ग्रामीणों-बस ऑपरेटरों के विवाद में हाईवे पर रुके रहे वाहनों के पहिए
ग्रामीणों का अारोप नौंवी के छात्र की पिटाई की, विवाद बढ़ा तो ऑपरेटरों ने रोड जाम कर दिया
भास्करन्यूज | बरवाला
कक्षा9 में पढ़ने वाले एक छात्र की घर लौटते समय बस में टिकट को लेकर सहकारी समिति के बस चालक कंडक्टर ने पिटाई कर दी। इसी मामले को लेकर गुरुवार को नेशनल हाइवे पर बहबलपुर के बस अड्डे पर खूब हंगामा हुआ।
बच्चे के परिजनों और ग्रामीणों ने जब इस बारे में कंडक्टर और चालक से बात की तो दोनों पक्षों में कहासुनी हो गई। मामला ज्यादा बढ़ा तो सहकारी परिवहन समिति के चालकों परिचालकों ने हाईवे पर बसें तिरछी खड़ी कर नेशनल हाईवे को जाम कर दिया। जाम के चलते मार्ग के दोनों तरफ वाहनों की लंबी कतारें लग गई। सूचना मिलने के बाद मौके पर बरवाला पुलिस पहुंची और दोनों पक्षों से बातचीत की।
बातचीत के दौरान पुलिस ने दोनों पक्षों को मामले में ठोस कार्रवाई का आश्वासन देते हुए समझा-बुझा कर नेशनल हाइवे पर यातायात सुचारू करवाया। वहीं दोनों पक्षों ने मामले को लेकर एक दूसरे पर आरोप लगाये हैं। दोनों पक्ष थाना बरवाला भी पहुंचे। प्राइवेट बस समिति का पक्ष है कि उनके चालक परिचालक ने किसी से मारपीट नहीं की। पुलिस ने इस संबंध में रोड जाम करने वालों बच्चे से मारपीट करने वाले दो प्राइवेट बसों के अज्ञात चालकों परिचालकों पर केस दर्ज किये है।
पुिलसमें शिकायत की
जांचअधिकारी जगदीश के अनुसार बहबलपुर निवासी सत्यवान ने शिकायत में बताया कि बुधवार को दोपहर के वक्त नौंवी कक्षा में पढ़ने वाला उसका बेटा मनोज गैबीपुर के सरकारी स्कूल से बहबलपुर आने के लिये प्राइवेट समिति की एक निजी बस में सवार हुआ था। आरोप है कि बस में टिकट को कंडक्टर चालक ने मनोज की पिटाई कर दी। इसके अलावा उसे तय बस स्टैंड पर भी नहीं उतारा। ऐसे में देर शाम को जब मनोज घर पहुंचा तो उसने परिजनों से बातचीत नहीं की। उसकी तबीयत खराब थी और वह घबराया हुआ था। परिजन उसे पास के चिकित्सक से दवाई इत्यादि भी दिलवाकर लाये। गुरुवार सुबह मनोज ने परिजनों को पूरी कहानी बताई कि उसके साथ बस चालक परिचालक ने मारपीट की है। ऐसे में बस की टाइमिंग का पता कर जब वे बहबलपुर के बस अड्डे पर समिति के बस परिचालक चालक से बातचीत करने पहुंचे तो उन्होंने उनसे गलत व्यवहार किया। मामला बढ़ गया और गुस्से में बस चालक-परिचालक ने समिति की अन्य बस चालक-परिचालक के साथ मिलकर हाइवे बाधित कर दिया। जांच अधिकारी जगदीश सिंह का कहना है कि मामले के संबंध में केस दर्ज किया गया है, फिलहाल मामले की जांच जारी है।
hin_Deva hin_Deva bho_Deva hin_Deva hin_Deva hin_Deva hin_Deva hin_Deva